text: Ved du noget om dette sølvtøj?
  07 oktober 2015 kl. 12.16
  Politiet efterlyser ejerne af noget sølvtøj, der er fundet ved en ransagning.
  Ransagningen fandt sted i Horsens, og Sydøstjyllands Politi har en mistanke om, at sølvtøjet er stjålet.
  Sølvtøjet kan høre hjemme hvor som helst i landet og behøver altså ikke at være stjålet i Horsens og omegn, skriver politiet i en pressemeddelelse.
  Det drejer sig om
  11 stk. teskeer
  12 stk. dessertskeer
  12 stk. gafler
  12 stk. spiseskeer
  1 stk. serveringsske
  Sølvtøjet var pakket ind i et hvidt stofsvøb.
  Ved du noget, hører politiet meget gerne fra dig på tlf. 114.
  